Diari Oficial de la Generalitat Valenciana


Sumari del DOGV 9840, del 02-05-2024 (2024/3747)

Extracte de la Resolució de 26 d'abril de 2024, del director general de l'Institut Valencià de Cultura, per la qual es convoquen subvencions destinades al foment d'activitats musicals per al 2024.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3747


Data del document
:   26-04-2024

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * Institut Valencià de Cultura

Extracte de la Resolució de 26 d'abril de 2024, del director general de l'Institut Valencià de Cultura, per la qual es convoquen subvencions destinades al foment d'activitats musicals per al 2024. [2024/3747]  
BDNS (identif.): 757582.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/757582  
  
Primer. Objecte i àmbit d'aplicació  
1. És objecte d'aquesta resolució convocar la concessió de subvencions per al foment d'activitats musicals a la Comunitat Valenciana, en el marc de les competències de l'IVC i d'acord amb els objectius que té encomanats.  
Les subvencions es concediran d'acord amb els principis de publicitat, transparència, objectivitat, igualtat i no discriminació, i mitjançant el règim de concurrència competitiva.  
  
Segon. Modalitats d'ajuda  
Les modalitats previstes en aquesta convocatòria són les següents:  
  
1. Ajudes a festivals, cicles i actes commemoratius.  
2. Ajudes a la programació en sales d'exhibició.  
3. Ajudes a cursos de perfeccionament musical, concursos, jornades i congressos.  
4. Ajudes a gires fora de la Comunitat Valenciana.  
5. Ajudes a projectes de producció d'espectacles de música en viu.  
  
6. Ajudes biennals a l'organització i el manteniment d'estructures administratives.  
7. Ajudes a la composició d'obres musicals de nova creació vinculades a la seua estrena.  
8. Ajudes al foment de la producció discogràfica.  
  
Tercer. Persones i entitats beneficiàries de les ajudes  
Per a obtindre la condició de persona o entitat beneficiària d'aquestes ajudes s'hauran de complir els requisits establits en l'article 3 de l'ordre de bases.  
  
Quart. Finançament de les ajudes, distribució i quanties  
D'acord amb la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, 31.12.2023), les ajudes convocades s'imputaran al crèdit previst en la secció G0118, entitat 016, línia de subvenció S0995, «Foment d'activitats musicals», per un import de 2.000.000 €.  
Sense perjudici de l'anterior, l'import corresponent a l'anualitat 2025 que es concedisca en la modalitat d'ajudes biennals a l'organització i manteniment d'estructures administratives serà d'un màxim de 325.000 €, que queda condicionat a l'existència de crèdit adequat i suficient en la corresponent llei de pressupostos de la Generalitat per a 2025, de conformitat amb les disposicions d'aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Aquest import podrà ser incrementat si existeix un augment en la citada línia pressupostària.  
  
  
Cinqué. Forma i termini de presentació de sol·licituds  
El termini de presentació de sol·licituds serà de 15 dies hàbils a comptar des de l'endemà de la publicació d'aquesta convocatòria en el Diari Oficial de la Generalitat Valenciana.  
Les sol·licituds, en model normalitzat, hauran de dirigir-se a l'IVC per via telemàtica a través del registre de la seu electrònica, accessible des de la web https://sede.ivc.gva.es/  
  
Sisé. Termini i forma de justificació i pagament de les ajudes  
Tots els documents que servisquen per a justificar l'ajuda hauran d'anar subscrits per la persona beneficiària o pel representant legal de l'entitat beneficiària i, així mateix, s'hauran de presentar a l'IVC no més tard del 30 de novembre del 2024, per via telemàtica a través de la seu electrònica.  
La falta de justificació en aquest termini determinarà la revocació de la subvenció concedida.  
  
València, 26 d'abril de 2024.- El director general de l'Institut Valencià de Cultura: Álvaro López-Jamar Caballero.